หุ้นสหรัฐฯปิดในแดนลบ
ดัชนีหุ้นดาวโจนส์&nbsp; ปิดที่ 11,823.25 จุด ลดลง 2.04 จุด ด้าน แนสแดค ปิดที่ 2,704.29 จุด ลดลง 21.07 จุด&nbsp; ขณะที่ราคาน้ำมันปิดลบแรง
21 ม.ค. 2554

ดัชนีหุ้นดาวโจนส์  ปิดที่ 11,823.25 จุด ลดลง 2.04 จุด ด้าน แนสแดค ปิดที่ 2,704.29 จุด ลดลง 21.07 จุด  ขณะที่ราคาน้ำมันปิดลบแรง
ด้านตลาดหุ้นสหรัฐฯวานนี้ ปิดลบเป็นวันที่ 2 ติดต่อกัน แม้บริษัทต่างๆรายงานผลประกอบการไตรมาส 4 ที่แข็งแกร่งและพบข้อมูลภาคแรงงานที่น่ายินดี ท่ามกลางความกังวลว่าจีนอาจชะลอความร้อนแรงของเศรษฐกิจ
ดัชนีหุ้นดาวโจนส์ ลดลง 2.04 จุด (0.02 เปอร์เซ็นต์) ปิดที่ 11,823.25 จุด แนสแดค ลดลง 21.07 จุด (0.77 เปอร์เซ็นต์) ปิดที่ 2,704.29 จุด เอสแอนด์พี ลดลง 1.65 จุด (0.13 เปอร์เซ็นต์) ปิดที่ 1,280.27 จุด
ขณะที่ราคาน้ำมันร่วงหนัก 2 ดอลลาร์เมื่อวันพฤหัสบดี  ดิ่งลงแตะ 88 ดอลลาร์ต่อบาร์เรล หลังสต๊อกเชื้อเพลิงมะกันเพิ่มขึ้นเกินความคาดหมายและกังวลว่าจีนจะออกมาตรการต่างๆเพื่อยับยั้งการเติบโตทางเศรษฐกิจที่อาจส่งผลต่ออุปสงค์พลังงาน
สัญญาล่วงหน้าน้ำมันไลต์สวีตครูตของสหรัฐฯ งวดส่งมอบเดือนกุมภาพันธ์ ลดลง 2 ดอลลาร์ ปิดที่ 88.86 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนมีนาคม ลดลง 1.58 ดอลลาร์ ปิดที่ 96.58 ดอลลาร์ต่อบาร์เรล